cyanic-selkie/wikianc huggingface dataset:
Bet-Sjean
Under britisk mandat
I 1934 bemerket Lawrence av Arabia at «Baysan er nå helt og holdent en arabisk landsby,» hvor «meget flott utsikter mot elven kan bli sett fra hustakene.» Han noterte dssuten at "«mange nomade- og beduinleirer, særegne med deres svarte telt, var spredt over elvesletten, deres flokker og dyr gresset rundt dem.» Baysan var hjemstedet til en hovedsakelig mizrahisk jødisk samfunn på 95 mennesker fram til 1936 da det arabiske opprør i Palestina (1936-1937) benyttet Baysan som et senter for arabiske angrep på jøder. I 1938, etter å ha fått høre om mordet på den jødiske lederen og sin nære venn, Haim Sturmann, ledet britiske Orde Wingate sine menn til et angrep på den arabiske seksjonen av Bet-Sjean, opprørernes antatte base.
Staten Israel
Jødiske militsfolk og lokale beduiner hadde første sammenstøt i løpet av den arabisk-israelske krig 1948 i februar og mars 1948, del av operasjon Gideon, hvor den palestinske historikeren Walid Khalidi har argumentert var en del av større plan D. Joseph Weitz, en ledende figur innenfor Yishuv, skrev i sin dagbok for den 4. mai 1948 at «Bet-Sjean-dalen er porten for vår stat i Galilea... Dens klarering er hva som trengs i øyeblikket.»
Byen falt for den jødiske militsen tre dager før Palestinamandatet ble avsluttet. Etter den israelske selvstendighetserklæringen i mai 1948, under heftige avskalling av syriske grenseenheter, flyktet de arabiske innbyggerne, fulgt av gjenerobringen av dalen av haganah, over Jordanelven. Forlatte eiendommer og bygninger ble holdt av den israelske staten. De fleste arabiske kristne flyttet til Nasaret. En flyktningleir, ma'abarah, bestående hovedsakelig av nordafrikanske flyktninger, ble reist i Bet-Sjean, og den ble senere en Ayarat Pitu'ah, utviklingsby.
Israelsk-arabiske konflikt
I 1974 ble seks israelere drept i angrep på Bet-Sjean av militante fra den kommunistiske Demokratisk front for frigjøring av Palestina. Gruppen tok over en bygning og drepte en familie på fire.
I et angrep i 2002 ble seks israelere drept og over 30 såret av to militante palestinere som åpnet ild med skytevåpen og kastet håndgranater ved et stemmelokale i sentrum av Bet-Sjean.
Befolkningsstatistikk
I henhold til Israels statistiske sentralbyrå utgjorde befolkningen i kommunen på slutten av 1969 på 16 900 mennesker. I 2005 utgjorde spredningen av folkegrupper i byen overveldende 99,5 prosent jødisk tilknytning. Av disse var 8 200 menn og 8 100 kvinner.
Økonomi
I henhold til CBS per 2000, var det 4 980 lønnsarbeidere og 301 som var selvstendig næringsdrivende. Gjennomsnittlig lønn i 2000 for lønnsarbeidere i byen var NIS 4 200, en realendring på 3,3 prosent i løpet av 2000. Mannlige lønnsarbeidere hadde en månedlig lønn på NIS 5 314 (en realendring på 5,1 prosent) i motsetning til kvinner på NIS 2998 (en realendring på -1,0 prosent). Den gjennomsnittlige inntekten for selvstendig næringsdrivende er 6 106. Det er 470 mennesker i byen som mottar arbeidsledighetstrygd og 1409 mennesker som mottar inntektsgarantier.
Bet-Sjean er et senter for kultivering av bomull og mange i byen er ansatt på bomullsmarkene i de omliggende kibbutzene. Annen lokalindustri omfatter en tekstilmølle og en klesfabrikk.
Utdannelse
I henhold til CBS er det 16 skoler og 3 809 elever og studenter i byen. De er spredt ut over 10 grunnskoler med 2008 elever, og 10 videregående skoler med 1 801 elever.
Transport
Historisk var Bet-Sjean en jernbanestasjon i Jisreeldalen-jernbane, en utvidelse av Hejaz-jernbanen, men per 2012 er den ingen jernbane til byen, skjønt det er planlagt en utvidelse fra israelske statsbaner. Offentlige transportmuligheter er buss og byen er betjent av Egged (langdistanse, busslinje 961) og Kavim, lokalforbindelse.
Arkeologi
Universitetet i Pennsylvania utførte utgravninger i Bet-Sjean i årene 1921–1933. Levninger fra oldtidens egyptiske periode ble avdekket, det meste av dette er i dag oppbevart ved Rockefellermuseet i Jerusalem, annet ved museet til Universitetet i Pennsylvania i USA. Utgravninger ved stedet ble fortsatt av det hebraiske universitetet i Jerusalem i 1983 og deretter videreført i tiden 1989 til 1996 under ledelse av A. Mazar. Utgravningene har avslørt ikke mindre enn 18 påfølgende oldtidsbyer. Oldtidens Bet-Sjean er et av de mest imponerende arkeologiske steder fra romersk og bysantinsk tid i Israel, og tiltrekker seg rundt 300 000 turister årlig.
Sport
Den lokale fotballklubben, Hapoel Beit She'an, har tilbrakt flere sesonger i øverste israelske divisjon på 1990-tallet, men falt sammen i 2006 etter flere reguleringer. Maccabi Beit She'an spiller per 2012 i den lavere divisjon Liga Bet.
Landemerker
Byen ligger i et område kjent for mange kildevann som gir muligheter til flere utdørsaktiviteter og forlystelser.
Vennskapsbyer
Bet-Sjean har følgende vennskapsbyer:
Camille Bombois
Camille Bombois (født 3. februar 1883, død 6. juni 1970) var en fransk naivistisk maler som er spesielt kjent for sine bilder fra sirkusmiljøet.
Bombois ble født i Venarey-les-Laumes i Côte-d'Or i fattigslige kår. Barndommen ble tilbragt på en husbåt, og han forlot skolen i 12-årsalderen for å arbeide på gård. På fritiden tegnet han og var deltaker på brytekamper i nabolaget. Han ble nabolagsfavoritten i bryting før han dro med et sirkus som sterk mann og bryter.
I 1907 gjorde han alvor av en drøm om å flytte til Paris, hvor han giftet seg og fikk jobb ved jernbanen inntil han fikk seg en nattejobb ved et avistrykkeri, med å flytte rundt på store ruller med avispapir. Selv om jobben var slitsom, brukte han dagene til å male, og i liten grad til søvn. Han viste bildene på fortausutstillinger i Montmartre, men solgte lite av klassiskinspirerte bilder med dempede farger.
Fra 1914 og framover var han soldat i frontlinjen i første verdenskrig. Han kom hjem med tre tapperhetsmedaljer. I løpet av krigen var flere av bildene blitt solgt, noe som gjorde at han fortsatte med nattarbeide og maling på dagtid. Fra 1922 av ble han oppmuntret av flere kunstsamlere som kjøpte, og kunsthandleren Wilhelm Uhde, som «oppdaget» ham. Arbeidene hans ble nå sammenlignet med Henri Rousseau sine. Likheten fantes i de klare konturene og nøye utpenslede detaljene, alt i en naiv og direkte malemåte. Forskjellen lå i at Bombois malte mindre fantasifullt.
Hans modne verker er klare i fargene, med sterke kontraster mellom svart, klart rødt, blått og lyserødt. Han malte ofte sirkusscener og landskaper med fiskere. Hans kvinner er sanselige og landskapene har nøye uttenkt romlighet og omhu med lysreflekser i vann. Han deltok i 1955 i den første Documenta i Kassel, Tyskland. Arbeidene finnes i dag i flere offentlige samlinger, kanskje flest i Musée Maillol i Paris.
UEFA Super Cup 1994
UEFA Super Cup 1994 var den 20. utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1993/1994 (Arsenal FC) og vinner av Mesterligaen 1993/1994 (AC Milan), hvor sistnevnte lag til slutt vant 2–0 sammenlagt over to kamper.
Serampore
Serampore eller Frederiksnagore er en tidligere dansk koloni i Bengal i India. Kolonien ble solgt til Det britiske ostindiske kompani i 1845.
I byen ligger det lille universitetet Serampore College. Universitetet ble grunnlagt av tre baptistmisjonærer i 1819. Ved kongelig resolusjon i 1829 ble byen opphøyd til den tredje universitetsby i det oldenburgske monarki (etter København og Kiel). Serampore College er det eldste universitetet i India og det første universitetet i Asia som underviste etter vestlige normer.
Discipline (Cadaver-album)
Discipline er det tredje studioalbumet til det norske death metal-bandet Cadaver Inc, utgitt 2001.
Isokylätunnelen
Isokylätunnelen (lokalt: Isokylän tunneli) er en motorveitunnel på Riksvei 1 (Finland) og E18 (Finland). Den ligger i Salo. Tunnelens lengde er ca. 435 meter.
Tanzhetempelet
Tanzhetempelet (潭柘寺, Tán Zhè Sì) er et buddhistisk tempel i Xishanfjellene i distriktet Mentougou vest for Beijing i Folkerepublikken Kina. Det var en gang ett av Kinas viktigste temper.
Perleringvinge
Perleringvinge (Coenonympha arcania) er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Den er ganske sjelden i Norge, og er funnet bare i Østfold og Akershus.
Tanzhetempelet
Det ble bygget under Jin-dynastiet (265–420), og dekker et område på 6,8 hektar. Anlegget er organisert på en måte som minner om det som slo gjennom som det vanligste under Ming- og Qing-dynastiene.
Perleringvinge
Utseende
En nokså liten sommerfugl (vingespenn 28 – 38 mm) med runde vinger. Forvingens overside er ortansjegul med brun kant, bakvingens overside brun. Den kjennes lettest på mønsteret på bakvingenes underside, som er grågul med et bredt, hvitt tverrbånd nær ytterkanten. Den har ganske store øyeflekker på begge sider av dette båndet. Forvingens underside er okergul med en liten øyeflekk nær spissen. Larven er grønn med lysere rygg, en mørk ryggstripe og gulaktige sidestriper. Bakerst har den to røde spisser.
Levevis
Larven lever på hengeaks (Melica nutans). De voksne sommerfuglene flyr på enger og i skogkanter i juni – juli.
Utbredelse
Arten finnes over hele Europa bortsett fra de nordligste delene og Storbritannia. Østover finnes den til Ural. I Norge var den lenge bare kjent fra rundt Fredrikstad og Halden i Østfold, men etter 1970 har den spredt seg noe vestover og finnes nå over hele Østfold og i de østlige delene av Akershus. Til tross for at den har spredt seg blir den fortsatt regnet som noe truet i Norge.
Ove Borøchstein
Ove Borøchstein (født 26. juni 1949, død 3. juni 2013) var en norsk forfatter, musiker og lærer fra Kristiansund. Han spilte blant annet i bandet Fish and Chips Band, som synger på kristiansundsdialekt. Borøchstein er for øvrig fetter av Jahn Teigen og har både skrevet og bidratt med tekst på flere av Teigens kjente låter. Han har blant annet skrevet teksten til Mads Beldens «Desemberdrøm». Han døde etter lengre tids sykdom.
Bokutgivelser
Borøchstein var også sterkt delaktig i de tre heftene om gjenreisingsbyen Kristiansund
Fylkesvei 6038
Fylkesveg 6038 går mellom Ona og Ona gravplass på Husøya i Ålesund kommune. En fergeforbindelse til Aukra er del av veien. Veiens lengde er 1,2 km uten fergeforbindelsen.
Frem til 2019 hadde veien betegnelsen fylkesvei 212.
9 mm Glisenti
9 mm Glisenti er en italiensk patron for pistol.
Patronen ble approbert i 1910 av Italia for bruk i sin Luger-liknende Glisenti M1910 pistol, og senere brukt i Beretta 1923 pistolen. Italienerne spanderte ikke så mange lire på sin militære våpenproduksjon og laget heller ikke låsing på en del av sine håndvåpen. Patronen er bare en redusert utgave av 9 x 19 mm Luger og kan brukes i moderne våpen kamret for 9mm Luger.
Parandrinae
Parandrinae er en gruppe av biller som hører til familien trebukker (Cerambycidae). Det finnes én art i Europa, men ikke i Norden.
Utseende
Parandrinae har overflatisk liten likhet med de fleste andre trebukker, men kan minne mer om hjortebiller (Lucanidae). Kroppen er sylindrisk, blank og hårløs, og antennene er ganske korte. Et annet særtrekk er at føttene har fem tydelige ledd. Kjevene (mandiblene) er ofte ganske store, særlig hos hannene.
Podemos
Podemos (norsk: «Vi kan») er et venstreorientert spansk politisk parti etablert i januar 2014. Partiet hadde sitt utspring i de daværende protestene mot korrupsjon, offentlige nedskjæringer og sosial ulikhet. En av partiets talspersoner er professor i statsvitenskap Pablo Iglesias Turrión. Partiet fikk ca. åtte prosent av stemmene ved europaparlamentsvalget i 2014 og oppnådde dermed fem mandater i Europaparlamentet. Partiet regnes som euro-skeptisk.
Heksekongen av Angmar
Heksekongen av Angmar er Saurons mektigste tjener. Han er fyrste over ringskrømtene (Nazgûl) og over Minas Morgul. I år 1300 i det tredje tidevervet, grunnla han riket Angmar, hekseriket. Det fører til at Arnor går under. Heksekongen var den første som bukket under for Sauron, og ble derfor den første Nazgûlen, som fikk mest tiltro fra Mørkets Herre.
CATOBAR
CATOBAR (en forkortelse for catapult assisted take-off barrier arrested recovery) er et uttrykk som brukes innen luftfart til å beskrive fly som tar av fra (primært) hangarskip ved hjelp av katapult, og som blir «fanget» igjen ved hjelp av en vaier. Dette gjør at både take-off og landing kan gjøres på langt mindre plass.
Heksekongen av Angmar
Det var Heksekongen som stakk ned Frodo på Blåstertopp. Man hører ikke mye mer om han før i Atter en konge. Under beleiringen av Minas Tirith, dreper han Kong Théoden av Rohan ved å drepe hesten hans, Snømana, med han oppå, sslik at Theoden blir klemt under hesten sin. I sorg og vrede tar Eowyn, niesen til Théoden, og stiller seg opp mellom Heksekongen og Théoden. Heksekongen blir irritert, og slår etter Eowyn, men hun forsvarer seg med skjoldet. Men slaget var så hardt at armen hennes blir knust. Han er på vei til å slå en gang til, men Muntiadok Brennibukk stakk ham i kneet (kne-senen) med et sverd som var beskyttet med trolldom som var mot nettopp Heksekongen. Eowyn tok sverdet sitt med den uskadde hånden, og stakk det inn i Heksekongens hjelm. Det ble hans ane. Dermed ble den 1 000 år gamle spådommen, som var sagt av alvefyrsten Glorfindel, sann. Den sa at Heksekongen ikke skulle bli drept av noen mann.
Etter at lederen for Nazgûlene blir drept, går kommandoen over Mordors hær som inntok Gondor over til Gothmog - som var av en uspesifisert rase. De resterende åtte ringskrømtene angrep under slaget ved Morannon. Men når Frodo gjorde krav på ringen som sin egen i Mount Doom, beordret Sauron - som endelig innså hvilken fare han var i - de resterende åtte Nazgûl å fly dit for å avskjære Frodo. Men de kom for sent: Gollum grep ringen fra Frodo før han falt, noe som ødela ringen en gang for alle. Dette gjorde en slutt på Saurons makt og alle hans undersåttere - inkludert Nazgûl.
Parandrinae
Utbredelse
Gruppen finnes over mye av verden, men forekommer ikke naturlig i Europa. Men den vanlige, nordamerikanske arten Neandra brunnea er etablert i området rundt Dresden i Tyskland, der den ble innført i det 19. århundre.
CUCV
CUCV (Commercial Utility Cargo Vehicle) er en militarisert Chevrolet K5 Blazer och Chevrolet K30 Pickup, brukt av det amerikanske forsvaret til lettere oppgaver. En prototyp ble tatt fram rundt 1981, og mellom 1983 og 1986 ble et antall kjøretøyer produsert.
Parandrinae
Systematisk inndeling / europeiske arter
Inndelingen følger Danilevsky (2006). Noen ganger blir disse slektene ført som en undergruppe av underfamilien Prioninae.
CUCV
Endringer fra sivil spesifikasjon er at klimaanlegget er fjernet, det er kraftigere hjuloppheng og kjøretøyene har 24 volt elektrisk anlegg.
Visum
Et visum (pluralis visumer eller visa ) er en tillatelse til innreise i et land. Normalt krever landene at statsborgere fra andre land behøver denne tillatelsen sammen med et pass for innreise. Visse land krever også utreisevisum. I mange tilfeller finnes overenskomster mellom to land om at respektive lands statsborgere får reise til det andre landet uten visum. I noen tilfeller kreves (turist)visum bare for det ene landets statsborgere. Det finnes også multilaterale overenskomster, som Schengenavtalen.
Generelle typer
Normalt gjelder det at de besøkende må ha en plan for besøket og ordnet overnatting.
Listen varierer mellom land.
Visumet gjelder en viss tid, gjerne tre måneder, men en del land gir kun visum for planlagt reisetid.
Visum gjelder normalt for en inn- og utreise. Men man kan ofte få «multiple-entry» visum, som berettiger til fritt antall reiser i en tid.
Å søke visum
Hvordan man søker visum varierer, men normalt kontakter man landets ambassade eller konsulat.
1) Oppmøte personlig, av tredjepart eller innsending pr post.
2) Personlig eller tredjeparts oppmøte, ingen innsending pr post.
3) Personlig oppmøte, med eller uten personlig henting av visum.
Det er ofte komplikasjoner knyttet til søknad om visum per post siden de færreste fyller ut skjema riktig i henhold til kravene de forskjellige landene stiller. De senere årene har det blitt populært å leie byråer til denne typer tjenester.
Politikk
Motiveringen for å ha visum er at myndighetene vil ha kontroll over hvem som kommer til landet. Særskilt uroer man seg for at de skal begå lovbrudd eller søke asyl. For statsborgere fra visse land med lav status er det nesten umulig å få visum i de fleste europeiske land, inkludert Norge, med mindre en velrenommert organisasjon garanterer deres ærlighet og oppholdskostnader. For eksempel kan idrettsmenn få komme om et norsk idrettsforbund garanterer for dem.
Afrikamesterskapet i friidrett 1996
Afrikamesterskapet i friidrett 1996 var det tiende Afrikamesterkapet i friidrett, det ble avviklet i Yaoundé i Kamerun i perioden 12. til 16. juni 1996.
Sverre Hamre
Sverre Ludvig Borgund Hamre (født 19. oktober 1918 i Bergen, død 15. mai 1990) var en norsk general i Hæren og forsvarssjef.
Før verdenskrigen
Hamre gikk ut av gymnaset i 1938. Året etter tok han 4. divisjons befalsskole.
Han tjenestegjorde deretter i Infanteriregiment nr. 9 og ble ved utbruddet av verdenskrigen satt inn i nøytralitetsvakt.
Andre verdenskrig
Hamre deltok i kampene mot invasjonsstyrkene etter Tysklands angrep på Norge i april 1940. Etter Norges kapitulasjon forlot han Norge ombord på MK «Sjølyst» 30. oktober 1941 og ankom Lerwick 1. november. I Storbritannia gikk han inn i de norske styrkene. Han ble fenrik i 1941 og løytnant i 1942. I 1943 tok Hamre Krigsskolen i London.
Under landgangen i Normandie tjenestegjorde Hamre i en britisk avdeling. Han kjempet siden i frigjøringen av Frankrike og deretter av Belgia, Nederland og til sist Tyskland. Da freden kom var Hamre nestkommanderende ved den norske befalsskolen i Mälsåker i Sverige.
25. oktober
25. oktober er den 298. dagen i året og den 299. i skuddår. Det er 67 dager igjen av året.
Sverre Hamre
Etter andre verdenskrig
Etter krigen fortsatte Hamre sin tjeneste i Forsvaret. I 1947, samme år som han ble kaptein, avla han eksamen ved den svenske Krigshögskolan i Stockholm. Han avanserte til major i 1953, oberstløytnant i 1955, oberst i 1965 og ble utnevnt til generalmajor i 1972.
25. oktober
Navnedag
Margareta, Merete, Märtha, Margrethe
Sverre Hamre
Etter andre verdenskrig
Hamre spilte en viktig rolle for oppbyggingen av det norske forsvaret, særlig i tjenesten som sjef for Hærens Forsyningsstab og i materiellavdelingen i Forsvarsdepartementet. I åtte år var han øverstkommanderende i Nord-Norge. Hamre var forsvarssjef fra 1977 til 1982.
Utmerkelser
Hamre ble utnevnt til kommandør med stjerne av St. Olavs Orden og ble tildelt St. Olavsmedaljen med ekegren, Forsvarsmedaljen med laurbærgren, Deltagermedaljen med rosett og Haakon VIIs 70-årsmedalje. Han mottok de britiske utmerkelsene Military Cross, 1939-1945 Star og France and Germany Star, og var kommandør av USAs Legion of Merit. Han mottok storkors av Finlands løves orden og ble utnevnt til kommandør av den svenske Sverdordenen.
25. oktober
Fødsler
Se flere som er født 25. oktober i Kategori:Fødsler 25. oktober.
Dødsfall
Se flere som døde 25. oktober i Kategori:Dødsfall 25. oktober.
Bernadette Farrell
Bernadette Farrell (født 1957) er en britisk katolsk hymnekomponist som har skrevet hymner som har slått an i mange kristne trossamfunn. Hun er en av den katolske kirkes mest kjente musikere og komponister av det som kalles Contemporary Catholic liturgical music.
Hun har komponert og skrevet mer enn 80 hymner, blant annet «Christ Be Our Light», «Unless a Grain of Wheat» og «God Beyond All Names».
Ynghild Solholm
Ynghild Solholm (født 1977) er en norsk bistandsarbeider som i 2003 grunnla organisasjonen Sabona. Hun fikk ideen etter en reise til landsbyen Dapota i Zimbabwe i 1999. Målet var å jobbe som lærer, men hun opplevde ting som gjorde at hun fant det viktigere å gi barna mat enn kunnskap. I 2003 stiftet hun derfor Sabona. Organisasjonen har mottatt økonomisk støtte fra en rekke arrangementer og konserter og driver også en fadderordning.
Zambia under Sommer-OL 1980
Zambia under Sommer-OL 1980. Trettisju sportsutøvere fra Zambia deltok i fire sporter under Sommer-OL 1980 i Moskva. De vant ikke noen medaljer.
Dawn of Possession
Dawn of Possession er debutalbumet til det amerikanske death metal-bandet Immolation. Albumet ble utgitt i 1991.
Thorstein Himle
Thorstein Himle (født 11. oktober 1857 på Voss, død 18. oktober 1925 i Northfield, Minnesota, USA) var en norskfødt amerikansk kinamisjonær tilknyttet det amerikanske lutherske Hauge Synode Kinamission. Han ble utdannet ved Voss lærerskole 1873-1875 og virket deretter som lærer til 1885. I 1885 utvandret han til USA, fikk teologisk utdannelse i Red Wing i Minnesota 1887-1889 og ble prest. Etter å ha virket som prest i Taylor i Minnesota i fem år studerte han ved Minnesota University 1894-1895.
I 1895 reiste han som misjonær til Hauge Synode Kinamissions misjonsfelt i Hubei i Kina. Han var først i Fancheng til 1903, og deretter i Xinye i Henan med et avbrudd frem til 1909.
Han kom så tilbake til USA der han underviste i teologi ved seminaret i Red Wing og fra 1912 var pastor i Santa Rosa i California. Han dro også tilbake til Kina for en tid.
Werwolf (Führerhauptquartier)
Führerhauptquartier Werwolf («Varulv») var den tyske diktatoren Adolf Hitlers eget kodenavn på Førerhovedkvarteret der han tilbrakte den tredje lengste tiden under andre verdenskrig, etter Wolfsschanze og Berghof. Det offisielle navnet var Eichenhain («Eikelund»), og det lå åtte kilometer nord for Vinnitsa i Ukraina.
Anlegget
Da Hitler i 1942 planla sommeroffensiven mot Kaukasus og Stalingrad (operasjon «Blau»), ønsket han «å være nærmere spissen av angrepet», og han mente at Wolfsschanze ble for tilbaketrukket som hovedkvarter. Derfor flyttet han og resten av overkommandoen, mellom 20. juni og 16. juli, til Werwolf. Det nye anlegget var blitt påbegynt allerede i november 1941, og det besto hovedsakelig av laftede trehus (etter Hitlers ønske hadde man brukt rått tømmer istedenfor beiset, noe som gjorde at husene ble fuktige og kalde). Som Wolfsschanze lå Werwolf i et fuktig område, og myggplagen var stor.
For å opprettholde kommunikasjonen med Berlin, gikk det hver dag et tog i begge retninger, på grunn av avstanden brukte det 34 timer hver vei (dette var et raskt direktetog). I tillegg var det også en daglig flyrute mellom Berlin og Werwolf.
Hitler ga ordre om at Werwolf skulle sprenges 28. desember 1943, da de sovjetiske styrkene nærmet seg.
Hitlers opphold i Werwolf
Denne tabellen er basert på dagboksnotater til offiserer i Hitlers stab.
Gösta Johansson
Gösta Johansson (født 2. mars 1929 i Stockholm, død 10. april 1997 i Stockholm) var en svensk ishockeyspiller som deltok i de olympiske vinterleker 1952 i Oslo.
Johansson vant en olympisk bronsemedalje i ishockey under vinter-OL 1952 i Oslo. Han var med på det svenske ishockeylaget som kom på tredjeplass i turneringen bak Canada og USA.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant kampen med 5-3. Johansson ble verdensmester i ishockey 1953. Han ble svensk mester i ishockey seks ganger med Djurgårdens IF 1950, 1954, 1955, 1958, 1959 og 1960. Han vant også et tysk mesterskap i Krefeld.
Trombe
Trombe er flertydig og kan vise til
Sophus Aars’ vei (Oslo)
Sophus Aars’ vei (1–29, 2A–32) er en vei på Lofthus i bydel Nordre Aker i Oslo. Den går fra Christian Schous vei til Mons Søviks plass.
Makrospråk
Makrospråk er en kategori som ble introdusert i den internasjonale standarden ISO 639 for språkkoder. Makrospråk er grupper av nært beslektede språk som ofte regnes som dialekter av ett og samme språk av ulike grunner. Språka som danner et makrospråk er ofte gjensidig uforståelige, for eksempel flere av variantene av nahuatl og zapotekisk. Mange indianske språk er makrospråk fordi de europeiske okkupantene klassifiserte alle språka som ble snakka av en etnisk gruppe som ett enkelt språk, selv om det i realiteten dreide seg om ulike språk. Norsk regnes også som er makrospråk, med variantene bokmål og nynorsk; i dette tilfellet er inndelinga gjort etter skriftspråket, og det er heller ikke snakk om gjensidig uforståelighet. Det er i alt 56 makrospråk i ISO 639-3.
Liste over makrospråk
Dette er ei liste over makrospråk i ISO-639:
Fylkesvei 216 (Møre og Romsdal)
Fylkesvei 216 i Møre og Romsdal gikk mellom Rindarøya og Aukra fergekai på Gossa i Aukra. Veien var 12,6 km lang.
I 2019 fikk strekningen mellom Falkhytta og Småge ferjekai nytt nummer fylkesvei 531, strekningen mellom Aukra ferjekai og Falkhytta nytt nummer fylkesvei 530 sammen med en delstrekning av fylkesvei 220, og strekningen mellom Solem og Rindarøya fikk nytt nummer fylkesvei 6042.
9 × 21 mm IMI
9 × 21 mm IMI er en patron for pistol utviklet av den israelske IMI.
Patronen ble laget med hensyn til de land som ikke kan benytte seg sivilt av den vanlige 9 x 19 mm Luger patronen, og brukes stort sett av italienske våpeneiere. Hylsen er 2 mm lengre enn 9 × 19 mm Luger, men patronen er totalt sett like lang fordi prosjektilet settes dypere. Derfor kan den kamres i vanlige 9 mm pistoler, ved å gjøre kammeret lenger, eller ved et pipeskift. Siden hylsevolumet blir det samme når kula settes dypere vil den ha samme ytelse som 9 × 19 mm.
Erik Johansson (ishockeyspiller)
Johansson vant en olympisk bronsemedalje i ishockey i vinter-OL 1952 i Oslo. Han var med på det svenske ishockeylaget som kom på tredjeplass i turneringen bak Canada og USA.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant kampen med 5-3. Johansson ble verdensmester i ishockey 1953 og europamester tre ganger 1951, 1952 og 1953. Han spilte 142 landskamper for Sveriges herrelandslag i ishockey i perioden 1946 til 1959. Han ble svensk mester i ishockey to ganger med Södertälje SK. Han spilte 17 sesonger for klubben 1944 til 1960 tilsammen 224 kamper og scoret 132 mål.
Chelonodon
Chelonodon er en gruppe kulefisker som er nært beslektet med gruppen Tetraodon. Flere arter har blitt flyttet mellom gruppene.
Parliamentary Affairs
Parliamentary Affairs er et britisk fagfellevurdert kvartaltidsskrift, redigert av Jocelyn Evans og Steven Fielding. Tidsskriftet ble grunnlagt i 1947 og fokuserer på politikk og statsvitenskap i Storbritannia, men dekker også parlamentariske systemer i andre deler av verden. Det blir gitt ut av Oxford Journals-avdelingen av Oxford University Press, i samarbeid med Hansard Society, som ble stiftet for å fremme parlamentarisk demokrati i hele verden. Tidsskriftet finnes tilgjengelig på nettet, hvor man også kan finne podcaster.
Vym
Vym (russisk: Вымь) er ei elv i republikken Komi i Russland. Den er ei sideelv til Vytsjegda i Nordre Dvinas nedbørfelt. Elva er 499 km lang, med et nedbørfelt på 25 600 km² og en middelvannføring på 196 m³/s.
Elva har sine kilder i sørhellingen på Timanhøydene. Den løper deretter mot sør, gjennom et flatt taigalandskap, preget av barskog og myr. I den øvre delen av elva finnes også strykstrekninger. Den løper sammen med Vytsjegda ved bosetningen Ust-Vym. Den benyttes til tømmerfløting, og er seilbar på de dedre delene.
Sideelver, fra høyre: Vorykva, Edva, Pozjeg og Tsjub, og fra venstre: Koin og Vesljana.
9 × 17 mm Browning
9 × 17 mm Browning (.380 ACP) er en patron for pistol som ble utviklet av John Moses Browning rundt 1908.
Den var ment for mindre pistoler med masseretardert sluttstykke, og ble ganske populær i USA og approbert i enkelte europeiske land som Italia og Tyrkia. Den er en kortere, svakere utgave av 9 x 19 mm Luger. Vanlig ballistikk er 5,8 grams kule på 300 m/s mot 9 mm P’s 7,5 gram på 380 m/s. Siden de fleste 9 x 17 mm pistoler mangler låsing er rekylen omtrent det samme som en 9 mm Luger, og den gir dermed ingen fordeler i så måte.
Université de Lausanne
Université de Lausanne er et universitet i Lausanne i Sveits, grunnlagt i 1537 som en teologisk skole og ble etablert som universitet i 1890.
Font forlag
FONT er et norsk forlag som ble etablert i 2005. Forlaget konsentrerer seg i hovedsak om utgivelse av oversatt skjønnlitteratur og norsk sakprosa. FONT drives av Halfdan W. Freihow og Knut Ola Ulvestad, som begge har en lang og variert bakgrunn i norsk bokbransje. Høsten 2017 ble forlaget kjøpt opp av Cappelen Damm og driver nå videre som et imprint under deres paraply.
Svaner
Svaner (Cygnus) er en gruppe av andefamilien og utgjør sammen med gjess gruppen svaner og gjess.
Svaner er de største fuglene i andefamilien. De er også blant de største fuglene som er flygedyktige, med en vekt på opp mot 15 kg. Kjønnene har like fjærdrakter, men hannen er generelt større og tyngre enn hunnen. Alle arter på den nordlige halvkula har hvit fjærdrakt, mens de på den sørlige halvkula har en blanding av svart og hvit.
De fleste svanene lever på den nordlige halvkula i tempererte områder, sjelden i tropiske regioner. Fire (eller fem) arter lever på den sørlige halvkula, to i Australia og New Zealand, og to i Sør-Amerika.
Disse fuglene lever ved kysten, innsjøer og elver, men også på land. De er nesten helt planteetende, men kan spise små mengder akvatiske dyr. Svaner danner monogame par som varer i mange år, i mange tilfeller livet ut. Reiret er på bakken og omtrent en meter i diameter. I motsetning til mange av de andre andefuglene, deltar hannen både i byggingen av reiret og rugingen.
Michael Curtiz
Michael Curtiz (født som Manó Kertész Kaminer 24. desember, 1886 i Budapest, Ungarn, død 10. april 1962 i Hollywood, California, USA) var en ungarsk-amerikansk regissør.
Curtiz giftet seg med Lili Damita i 1925, men ble skilt et år senere.
Han har fått en stjerne på Hollywood Walk of Fame.
Dixieland
Dixieland er en musikkform, ansett som den første form for jazz-musikk. Dixieland utviklet seg i Dixie-området, spesielt rundt New Orleans 1900–1910 og spredte seg til Chicago og New York 1910–1915. Mens et blåseinstrument spiller melodiene mer eller mindre rett fram, improviserer de andre. ¨Kompet¨ sørger for stødig rytme og akkordunderlag. Formen innebærer et hovedtema på trompet, etterfulgt av samtidig improvisasjon over temaet fra resten av orkesteret. Kjente melodier spilt som dixieland var Muskat ramble, Basin street blues og When the saints go marching in.
Begrepet «dixieland» ble vanlig etter at Original Dixieland Jass Band spilte inn den første jazzplate (1917), og oppnådde meget suksess (over en million solgte). Gruppene til Louis Armstrong (som «Hot Five» og «Hot Seven») ble også meget kjente og i 1920- og 1930-årene referert til som dixieland-orkestre. Dixieland som pop-fenomen avtok etter hvert som swing-jazzen ble populær i 1930-årene. Begrepet «trad jazz» brukes om senere spilling av dixieland, såkalte «revivals», som fant sted f.eks. innen britisk jazz i 1950-årene. En finner også «dixie-bop» eller «progressiv dixieland» som forsøker å forene dixieland med andre jazz-former, bl.a. bebop.
Euromynter
Euromynter ble preget første gang i 1999, ved valutaens innføring. Euro (EUR eller €) er valutaen i 19 av EUs medlemsland, samt land i valutaunion med disse. Euromynter og eurosedler ble først utstedt 1. januar 2002.
En euro deles inn i 100 cent, og mynter finnes i åtte ulike valører:
Stage Fright (sang)
«Stage Fright» er tittelsporet på The Bands tredje album, Stage Fright. Sangen er skrevet av The Bands gitarist Robbie Robertson og er sunget av bassisten Rick Danko. Sangen ble også fremført på The Last Waltz. I senere tid har den blant annet blitt brukt i traileren til The Brothers Bloom.
Skjøli
Skjøli, eller Skjøle, er ei elv i Skjåk kommune i Innlandet fylke. Elva har utspring i Jotunheimen vest for Hestbreapiggane. Øverste bekk springer ut fra et lite tjern om lag 1537 meter over havet i vestflanken på fjellet Vesldalstinden med trigonometrisk punkt 1805 moh. Bekken renner i vestlig retning til den nesten tangerer fylkesgrensen mot Luster i Sogn og Fjordane, dreier så mot nord gjennom navnløst vann i høyde 1431 meter over havet og derpå i nordøstlig retning gjennom Vesldalen. Skjøli passerer rett på sørsiden av turisthytta Trulsbu 1290 meter over havet og videre ned i Lundadalsvatnet 1149 moh. Elva fortsetter så ned gjennom Lundadalen før den til sist renner ut i Otta like vest for riksvegbru over Otta i Skjåk. Skjøle har en samlet lengde på 33,88 km og totalt fall på om lag 1150 m.
Elva ble i 1993 vernet mot kraftutbygging i Verneplan IV for vassdrag.
Nedbørfeltets høyeste punkt er Hestbrepiggane 2171 moh og nesten hele nedbørfeltet ligger over skoggrensen. .
IUPAC-nomenklatur
IUPAC-nomenklatur kalles den serie systematiske navngivningsregler for kjemiske forbindelser som utarbeides av IUPAC for å forenkle arbeidet for kjemikere og naturvitere. Det avledede navnet skal, i tillegg til å være et navn på et kjemikalie som kan anvendes i både tale og skrift, også formidle strukturell og kjemisk informasjon om emnet og deriblant angi inkluderte atomslag og funksjonelle grupper.
IUPAC utarbeider internasjonale navngivningsregler på engelsk og utfra disse regler er det opp til de nasjonale kjemi- og vitenskapsakademier å utarbeide regler som er tilpasset for respektive lands språk. IUPAC-nomenklaturen er utformet slik at det er fullt mulig at et stoff kan få flere ulike navn, men det omvendte forhold, at flere ulike stoffer får samme navn kan ikke inntreffe.
Historie
I kjemiens barndom var behovet for en enhetlig nomenklatur ikke stort. Kjemikalier som ble isolert eller framstilt fikk ofte navnet fra det som den ble isolert fra, for eksempel sitronsyre. I enkelte tilfeller kunne stoffet få navn etter kjemikeren, for eksempel Glaubersalt og Mohrs salt.
I og med kjemiens utvikling ble fler og fler substanser framstilt, og for å tilføre orden i det navnekaos som oppstod innså kjemikerne snart at en form for enhetlig nomenklatur måtte innføres. Allerede i 1860 tok kjemikeren Kekulé initiativ til kjemikerkonferanser der bl. a. nomenklatur ble diskutert.
I 1892 ble en komité dannet med sete i Genève som hadde som sin oppgave å utarbeide en kjemisk nomenklatur, og den presenterte et første forslag i Paris i 1911. I 1919 ble IUPAC etablert som siden det er den internasjonale organisasjon som utferdiger anbefalinger angående kjemisk nomenklatur.
Nomenklatur organisk kjemi
Innen den organiske kjemien er behovet for en enhetlig nomenklatur størst. Millioner av organiske forbindelser er kjent og antallet stoffer stiger for hver dag.
Gausdøl’n
Gausdøl'n er en lokalavis for Gausdal i Innlandet. Den kommer vanligvis ut en gang i måneden.
IUPAC-nomenklatur
Nomenklatur organisk kjemi
IUPAC-systemet for navngivning av rene hydrokarboner baserer seg på følgende prinsipper:
Gausdøl’n
Avisen i sin nåværende form ble grunnlagt i 1996, og videreførte navnet som også en tidligere lokalavis i Gausdal har hatt. Gausdøl'n er et rent privat foretak uten eiere fra næringsliv, kommune eller organisasjoner, men har et nært samarbeid med alle de nevnte partene.
IUPAC-nomenklatur
Alifatiske forbindelser
For å bestemme navnets stamme benyttes antall karbonatomer som molekylets lengste sammenhengende kjede inneholder som utgangspunkt.
Gausdøl’n
Avisen sendes ut til alle husstander i kommunen, samt til abonnenter som er utenbygdsboende.
IUPAC-nomenklatur
Alifatiske forbindelser
Prefiksene met-, et-, prop- og but- har av historiske årsaker blitt brukt til å representere organiske substanser med ett, to, tre respektive fire karbonatomer. Øvrige prefikser er avledet fra ordenstallene fra gresk.
Gausdøl’n
Redaktør er Olav Iverslien.
Gausdøl'n har hatt nettavis siden 2005.
IUPAC-nomenklatur
Sykliske forbindelser
Sykliske forbindelser får forleddet syklo- i tillegg til stammen.
Alkaner
Alkaner får suffikset -an i tillegg til stammen. For eksempel får et alkan bestående av 4 karbonatomer i en rett kjede stammen but- og ettersom det er et alkan får det suffikset -an. Stoffet får da altså navnet butan. På samme vis får et syklisk alkan bestående av 6 karbonatomer navnet sykloheksan.
Alkener
Alkener får suffikset -en i tillegg til stammen. For eksempel buten, syklopenten. Alkener som inneholder flere dobbeltbindinger får suffikset -adien om de inneholder to dobbeltbindinger og suffikset -atrien ved tre dobbeltbindinger.
Alkyner
Alkyner får suffikset -yn i tillegg til stammen.
Alkyner med flere trippelbindinger får suffikset -adiyn om de inneholder to trippelbindinger og -atriyn om de inneholder tre trippelbindinger.
Aromatiske foreninger, arylforeninger
En hel del aromatiske trivialnavn har blitt tatt med i IUPACs anbefalinger og dette av rent historiske grunner. Aromatiske forbindelser tilhørte de forbindelser som kjemikerne først isolerte og har derfor samlet en hel del ikkesystematiske navn.
Radikaler
Radikaler får endelsen -yl. Alkylradikaler navngis i samsvar med modellen stamme + -yl, for eksempel butyl- og syklopentyl-. Alkenyl- og alkynylradikaler navngis etter modellen stamme + suffiks + yl, for eksempel butenyl- og butynyl-.
Substitutter
Hydrokarboner med substitutter navngis gjennom å sette prefikset n-radikalnavn-, der n er et siffer, i tillegg til stammen, for eksempel om et stoff har en metylgruppe på det andre karbonatomet får man prefikset 2-metyl- som eksempelvis i 2-metyl-butan.
Chapel Royal
Chapel Royal («Det kongelige kapell») er en avdeling innenfor det kongelige hushold i Storbritannia. Det består av en gruppe prester og sangere som har ansvar for monarkens åndelige velferd. Gjennom århundrene har begrepet også blitt assosiert med visse fysiske kapeller. De viktigste av disse i nyere tid er Chapel Royal og Queen's Chapel i St. James's Palace i London. Slike kapeller er utenfor Den engelske kirkes bispedømmers kontroll, og kalles Royal Peculiars.
IUPAC-nomenklatur
Stoffgrupper
Ved navngiving av andre stoffer enn rene hydrokarboner går man ut fra et grunnhydrokarbon som navngis i overensstemmelse med reglene over. Hele hydrokarbonnavnet blir da stamme i de kommende navngivningsreglene. Stoffgrupper angis vanligvis i form av et suffiks til det respektive hydrokarbons navn. Om molekylene det gjelder inneholder flere ulike funksjonelle grupper angis de øvrige gruppene med prefiks.
Chapel Royal
Organisatorisk tilhører Chapel Royal monarkens Ecclesiastical Household, og kalles formelt Free Chapel of the Household. Det er to avdelinger innen Chapel Royal, en for Skottland og en for England, ettersom monarken er medlem av Den engelske kirke når hun befinner seg i England, og av Den skotske kirke når hun er i Skottland.
IUPAC-nomenklatur
Uorganisk nomenklatur
Regler og anbefalinger utarbeides av IUPAC.
Støkiometrisk forhold
For å angi støkiometrisk forhold i uorganiske forbindelser har IUPAC forordnet to metoder:
Angivelse av prefiks
Støkiometrisk forhold angis gjennom å sette prefiks foran de inkluderte atomtyper.
Eksempel: dinitrogenoksid (N2O), nitrogendioksid (NO2), svoveltrioksid (SO3). Vanligvis kan prefikset mono- utelates, men kan tas med når det fins risiko for forveksling, for eksempel er det svært vanlig at man skriver karbonmonoksid i stedet for karbonoksid for virkelig å understreke at det handler om det giftige oksidet og ikke den relativt harmløse gassen karbondioksid.
Angivelse av oksidasjonstall
Den andre metoden for å angi støkiometrisk forhold er å angi oksidasjonstallet for atomtypen i forbindelsen med romerske sifre i parentes i navnet, for eksempel kobber(I)klorid CuCl, kobber(II)klorid CuCl2 (uttales «kobber-ett-klorid» respektive «kobber-to-klorid»). Dette er særskilt viktig for atomtyper som har mange oksidasjonstall. Nitrogen(I)oksid N2O, Nitrogen(IV)oksid NO2, svovel(VI)oksid SO3.
Uorganiske syrer
IUPAC har forordnet at trivialnavnene brukes for de vanligste syrene og at de systematiske navnene brukes for øvrige syrer.
Kationer
Kationer, positivt ladde ioner, får navnet etter atomtypens norske navn etterfulgt av -ion, for eksempel natriumion. Når det er relevant, for eksempel når atomtypen kan forekomme i flere med flere ulike oksidasjonstall, angis også atomtypens oksidasjonstall, for eksempel Cu+ kobber(I)ion og Cu2+ kobber(II)ion.
Monoatomære anioner
Monoatomære anioner baseres på atomtypens latinske navn (ofte med fornorsket stavemåte) med endelsen -idion.
Polyatomære anioner
Polyatomære ioner har endelsen -at, for eksempel sulfat, klorat, karbonat, nitrat, fosfat.
Visse polyatomære ioner har av historiske årsaker endelsen -id:
Polyatomære ioner hvis sentralatom har et lavere oksidasjonstall enn tilsvarende -ationer får i stedet endelsen -itt. Dette system anbefales ikke av IUPAC men aksepteres likevel for stoffer som er å betrakte som vanlige, for eksempel sulfittion (SO32-) og nitrittion (NO2-).
Anioner av karboksylsyrer
Navnene dannes av syrenes latinske navn med suffixet -at.
Sitronsyre, citrat (acidum citricum)
Chapel Royal
Historie
Chapel Royal oppstod som en distinkt avdeling av det kongelige hushold mot slutten av det 13. århundre. Det var først ingen spesielle base for prestene, som reiste sammen med monarken slik resten av hoffet gjorde, og feiret messe og andre gudstjenster der monarken til enhver tid befant seg. Tittelen Dekanus av Chapel Royal går tilbake til 1312, og har siden 1748 alltid vært besatt av biskopen av London. En sub-dekanus har det daglige ansvar; han er også huskapellan ved Buckingham Palace. I sin nåværende form ble Chapel Royal formelt opprettet i 1483.
IUPAC-nomenklatur
Anioner av karboksylsyrer
Melkesyre, laktat (acidum lacticum)
Eddiksyre, acetat (acidum aceticum)
7,63 × 25 mm Mauser
7,63 × 25 mm Mauser er en flaskehalspatron for pistoler, brukt i flere tyske og østerriksk-ungarske pistoler under første- og andre verdenskrig.
Vestoppland
Vestoppland er betegnelsen på områdene i Innlandet og Viken fylker som ligger vest for Mjøsa, og omfatter distriktene Toten, Hadeland og Land, samt Gjøvik kommune. Bakgrunnen for navnet er den historiske landsdelen Opplandene, og det senere Oplandenes amt, som i store trekk omfattet dagens Innlandet fylke. I noen administrative sammenhenger inngår også Valdres i Vestoppland. Før regionreformen lå hele Vestoppland i Oppland fylke. Lunner og Jevnaker kommuner ble overført til Viken fylke som følge av reformen.
7,63 × 25 mm Mauser
Patronen er en videreutvikling av 7,65 × 25 mm Borchardt patronen ifra 1893. Den er først og fremst kjent for bruk i Mauser C96 Broomhandle fra 1896 og dens variasjoner. Ytelsen er omtrent som en miniatyr riflepatron. C96-produksjonen opphørte i 1936, men Sovjetunionen lagde en variant og kalte den 7,62 × 25 mm Tokarev, til bruk i TT-33 pistolen fra 1933. Typisk ballistikk er en 6 grams kule på 500 m/s.
Vestoppland
Distriktet omfatter åtte kommuner med til sammen 100 426 innbyggere (1. januar 2021), hvorav 84 496 bor i Innlandet fylke og 15 930 i Viken fylke. Samlet areal er 4 441 km², hvorav 3 923 km² ligger i Innlandet og 518 km² i Viken. Dette medfører at befolkningstettheten i Vestoppland innenfor Innlandets grenser er på 21,54 innb./km² og 30,75 innb./km² innenfor Viken, noe som er høyt i norsk målestokk. Byene i området heter Gjøvik og Raufoss.
Kommuner
Vestoppland er inndelt i 8 kommuner:
Kommuneinndelingshistorikk
I 1838 ble området inndelt i kommunene Jevnaker, Gran, Land, Vestre Toten, Østre Toten, Vardal og Biri. I 1847 ble Land delt i Nordre Land og Søndre Land kommuner. I 1861 ble Gjøvik skilt ut som bykommune av Vardal. I 1897 ble Brandbu skilt ut som egen kommune av Gran. I 1898 ble Lunner skilt ut som egen kommune av Jevnaker. I 1907 ble Eina og Kolbu skilt ut som egne kommuner av Vestre Toten. I 1909 ble Snertingdal skilt ut som egen kommune av Biri. I 1913 ble Fluberg skilt ut som egen kommune av Søndre Land, og Torpa skilt ut som egen kommune av Nordre Land. (Kilde: Brøgger, Waldemar: Norge. Geografisk leksikon. Cappelen, 1963).
Administrative inndelinger
Tidligere fogderier:
Regionråd:
Shandonghalvøya
Shandonghalvøya (山东半岛, pinyin: Shandong Bandao, også kalt Jiaodonghalvøya, 胶东半岛), er en halvøy i provinsen Shandong i det nordøstre Kina. Den utgjør en del av søndre bredd av Bohai-havet og ligger ellers inntil Gulehavet.
Vestoppland
Administrative inndelinger
Domsmyndighetsområder: Begge ligger under Eidsivating lagdømme.
Shandonghalvøya
De største byene på halvøya er Qingdao, Yantai og Weihai.
Vestoppland
Administrative inndelinger
Prostier: Begge ligger under Hamar bispedømme i Den norske kirke.
Slyngveien (Oslo)
Slyngveien (1–25, 2A–32) er en vei på Holmen i bydel Vestre Aker i Oslo. Den slynger seg som blindvei sørover fra Aspehaugveien.
Navnet er fra 1932 og viser til veiens form. Tidligere het veien Ballerudveien etter husmannsplassen Ballerud.
Vestoppland
Administrative inndelinger
Området utgjør sammen med Valdres også Vestoppland politidistrikt og veidistrikt.
Tettsteder
Tettsteder i Vestoppland, rangert etter innbyggertall 1. januar 2013 (kommune i parentes):
Byer
Gjøvik fikk bystatus som kjøpstad i 1860.
Historie
Området var opprinnelig en del av landsdelen Opplandene, som omfattet nåværende Hedmark, Oppland, Romerike og Ringerike. Opplandene var inndelt i fylkene Raumafylki (nåværende Romerike og Glåmdalen), Heinafylki (nåværende Hedmarken og Gjøvik), Eystridalir (Østerdalen), Gudbrandsdalir (Gudbrandsdalen) og Hadafylki (Hadeland, Land, Toten og Ringerike). Dagens Vestoppland omfatter dermed størstedelen av Hadafylki, med den forskjell at Hadafylki inkluderte Ringerike, men ikke Gjøvik.
Stortingsvalg 2017
Valgresultat ved Stortingsvalget 2017 i Vestoppland:
Lars Svensson (ishockeyspiller)
Svensson vant en olympisk bronsemedalje i ishockey under vinter-OL 1952 i Oslo. Han var målvakt på det svenske ishockeylaget som kom på tredjeplass i turneringen bak Canada og USA.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant kampen med 5-3.
Svensson spilte 52 landskamper for sveriges herrelandslag i ishockey, han debuterte på landslaget 25. november 1949 i en kamp mot Canada som endte 5-5.
Fylkesvei 220 (Møre og Romsdal)
Fylkesvei 220 i Møre og Romsdal går mellom Falkhytta og Setervika i Aukra kommune. Veien er 6,1 km lang.
Una-Sana kanton
Una-Sana kanton (bosnisk: Unsko-sanski kanton, kroatisk: Unsko-sanska županija, serbisk: Унско-сански кантон) er en av ti kantoner i Føderasjonen Bosnia-Hercegovina, en av Bosnia-Hercegovinas entiteter (delstater).
Kantonens areal er 4 125 km². Foreløpige tall fra folketellingen i 2013 viste at kantonen hadde 299,343 innbyggere. I 2009 hadde fylket 288 114 innbyggere og administrasjonssenteret ligger i byen Bihać, som også er Una-Sanas største by. Kantonen har fått sitt navn etter elvene Una og Sana.